Zápisnica

napísaná na Zhromaždení Urbárskej a pasienkovej pozemkovej spoločnosti v Mníchovej Lehote konanom dňa 16.11.2022 v kultúrnom dome v Trenč. Jastrabí.

Prítomní – prezentácia :

* celkový počet hlasov = 3 004 665,93
* neznámi vlastníci = 170 240,26

 --------------------------------------------------------------

* známi vlastníci = 2 834 425,67 = 100 %
* neprítomní = 138 622,74 = 4,89%
* prítomní = 2 695 802,93 hlasov = 95,11%

Program :

|  |
| --- |
| 1.     Zahájenie |
| 2.     Voľba návrhovej komisie, mandát. komisie,  zapisovateľa a overovateľov zápisnice |
| 3.     Správa výboru o činnosti spoločnosti za rok 2021 |
| 4.     Správa o finančnom hospodárení za rok 2021 |
| 5.     Správa odborného lesného hospodára za rok 2021 |
| 6.     Správa dozornej rady o činnosti spoločenstva za rok 2021. |
| 7. Diskusia. |
| 8. Návrh na uznesenie. |
| 9. Záver. |

Rokovanie :

1.) Rokovanie Zhromaždenia zahájil podpredseda spoločnosti Ing. Ľubomír Červeňan. Skonštatoval, že Valné zhromaždenie je uznášaniaschopné. Oznámil prítomným, že každý člen dostal domov včas na adresu pozvánku s programom zasadnutia a keďže v zákonnej lehote nikto nevzniesol návrh na zmenu, resp. doplnenie programu táto schôdza bude pokračovať podľa predneseného programu.

2.) Do mandátovej komisie boli navrhnutí :

 Ing. Ján Kováč - všetci prítomní boli za p. Matej Trnavský - všetci prítomní boli za

 p. Ing. Juraj Ďuráči - všetci prítomní boli za

 p. Puna Marian - všetci prítomní boli za

 p. Pavlík Štefan - všetci prítomní boli za

 Do návrhovej komisie boli navrhnutí:

 p. RNDr.Ján Bulko - všetci prítomní boli za

 p. Jozef Petrušek - všetci prítomní boli za

 p. Dávidek Jozef - všetci prítomní boli za

 Za zapisovateľa bol navrhnutý : p. Ing. Ľ. Červeňan - všetci prítomní boli za

 Za overovateľov zápisnice boli navrhnutí :

 p. Kohút Rastislav - všetci prítomní boli za

 p. Ján Bachynec - všetci prítomní boli za

 O  návrhoch zloženia jednotlivých komisií dal predsedajúci schôdze hlasovať. Hlasovanie dopadlo tak ako je zaznamenané vyššie.

 3.) Predseda spoločenstva p. Ján Drha predniesol správu o činnosti spoločenstva za rok 2021. Táto správa tvorí samostatnú prílohu k tejto zápisnici.

4.) Správu o hospodárení s finančnými prostriedkami za rok 2021 a návrh finančného plánu na rok 2022 predniesol predseda spoločnosti p. Drha. Správa tvorí samostatnú prílohu k tejto zápisnici.Predseda spoločenstva informoval prítomných o tom, že firma CRH Slovensko a.s. má od Banského úradu v B. Bystrici povolenú ťažbu nerastu v našej bani do 31.12.2029. Rokovaním pri uzatváraní novej nájomnej zmluvy sa nám podarilo zvýšiť hodnotu prenajtých pozemkov o 5 tis. €.

 Taktiež prenájom lesných porastov po rokovaniach je prenajatý na ďalších 10 rokov OLH Ing. Jozefovi Hašuľovi, ktorý o prenájom prejavil záujem a výbor spoločenstva bol s jeho deterajšou prácou spokojný.

1. Správu o hospodárení na lesnom majetku za rok 2021 – predniesol odborný les. hospodár (OLH) Ing. Jozef Hašuľ. Správa tvorí samostatnú prílohu k tejto zápisnici.
2. Správu o kontrole činnosti spoločenstva za rok 2021 predniesol predseda Dozornej rady p. Dušan Kováč. Správa tvorí sam. prílohu k tejto zápisnici.
3. Diskusia :

 Do diskusie sa prihlásil predseda spoločenstva, ktorý informoval prítomných o :

* potrebe zmeniť text stanov spoločenstva tak, aby v prípade vyššej moci bolo možné vykonať Zhromaždenie administratívnym spôsobom
* potrebe zmeniť text stanov spoločenstva tak, aby pri styku s peňažným ústavom mohli vykonávať dispozičné úkony vždy dvaja členovia výboru
* tom, že je potrebné doriešiť dedičské konania, kde v mnohých prípadoch dedičia prichádzajú o peniaze

 Ďalší sa do diskusie prihlásil Ing. Ivan Hájek, ktorý žiada zverejniť systém predaja palivového dreva. Odpovedal predseda spoločenstva v tom zmysle, že rokovaním s OLH Ing. Hašulom sa bude hľadať riešenie, ktoré bude záujemcom o palivové drevo vyhovovať. Výsledok rokovania bude zverejnený na web. stránke obce ako aj na vývesnej tabuli.

 Ďalší sa do diskusie prihlásila Tatiana Beláková, ktorá chce vedieť, kde končí drevo z našich lesov. Pani Belákovej bolo oznámené, že náš lesný majetok je prenajatý a každý za to poberá peniaze vo forme dividend. Kam presne je drevná hmota predaná je otázka na nájomcu.

 Ďalší sa do diskusie prihlásil Jozef Kováč, ktorý navrhuje, aby bolo zvýšené nájomné za lesný majetok ako protiváha k zvýšeným cenám palivového dreva. Odpovedal predseda spoločenstva, ktorý povedal, že každá zmluva je dohodou dvoch zmluvných strán a i na túto tému prebehne rokovanie. O výsledku budú členovia spoločenstva informovaní na web. stránke obce.

 Do diskusie sa nikto ďalší neprihlásil, tým bola diskusia ukončená.

1. Návrh na uznesenie :

 predniesol p. Jozef Petrušek v nasledovnom znení :

 Zhromaždenie Urbárskej a pasienkovej pozemkovej spoločnosti  Mníchova Lehota konané dňa 16.11.2022 v Trenč. Jastrabí

1. Berie na vedomie
	* + - * Správu o činnosti spoločenstva za rok 2021
				* Správu odborného lesného hospodára o hospodárení v prenajatých lesoch za rok 2021
				* Správu dozornej rady o kontrole činnosti spoločenstva za rok 2021
2. Schvaľuje :
	* + - * Správu o finančnom hospodárení spoločenstva za rok 2021 a návrh rozpočtu na rok 2022
				* Návrh na rozdelenie zisku z hospodárenia spoločenstva za rok 2021 vo výške 30 000,- € svojim členom podľa veľkosti podielu
				* Úpravu Stanov spoločnosti tak, ako bolo prednesené. Teda, že :
3. počas pôsobenia vyššej moci bude možné vykonať Zhromaždenie administratívnym spôsobom
4. pri jednaní s peňažným ústavom budú spoločenstvo zastupovať dvaja členovia výboru.

Ostatné ustanovenia pôvodných Stanov zostávajú nezmenené.

* + - * + Postup pri výplate podielov. Kto si neprevezme výplatu v hotovosti, bude mu poslaná poštou znížená o poštovné. Ak i pošta vráti neprevzaté peniaze, potom budú peniaze vrátené naspäť do banky.
1. Ukladá :
	* + - * Predložiť spracovanú zápisnicu z tohto zhromaždenia spoločne s požadovanými prílohami podľa nariadení zákona o pozemkových spoločenstvách do 30 dní na Okresný úrad v Trenčíne odbor pozemkový a lesný.

 Zodpovedný : predseda spoločnosti Termín: do 15.12. 2022

* + - * + Zápisnica bude po spracovaní a podpísaní zverejnená na web. stránke obce.

Zodpovedný : predseda spoločnosti Termín: do 1.12. 2022

P. Petrušek dal za prednesený návrh uznesenia hlasovať. Hlasovania sa zdržal jeden člen, ktorého hlasy spolu predstavujú 0,42 %prítomných hlasov. Všetci ostatní prítomní hlasovali za toto uznesenie. Nik nebol proti. a tak p. Petrúšek konštatoval, že prednesený návrh uznesenia bol schválený.

1. Záver

 Nakoľko bol program schôdze vyčerpaný, predsedajúci poďakoval prítomným za účasť a zasadnutie Zhromaždenia ukončil.

V Mníchovej Lehote 18.11.2022.

Zapísal : Ing. Ľuboš Červeňan Predseda spoločnosti : Ján Drha

Overovatelia : ------------------------------

 ------------------------------

Prílohy :

1. *Správa o činnosti spoločenstva za rok 2021*
2. *Správa o hospodárení v prenajatých lesoch za rok 2021*
3. *Správa o hospodárení s finančnými prostriedkami za rok 2021, návrh finančného plánu na rok 2022 a rozdelenie zisku za rok 2021*
4. *Správa dozornej rady o kontrole činnosti spoločenstva za rok 2021*
5. *Prezenčná listina prítomných so splnomocneniami.*
6. *Zoznam neprítomných.*